Príloha č. 1 súťažných podkladov

**Opis predmetu zákazky**

**Náboje**

**Časť 1: „Náboje do ostreľovacích pušiek kalibru .223“**

**Všeobecné vymedzenie predmetu zákazky**

Predmetom zákazky je zabezpečenie dodávky nábojov v predpokladanom počte 400 000 ks:

1. **Náboj kal. .223 Remington Target – 300 000 ks**
2. **Náboj kal. .223 Fragmentačný – 100 000 ks**

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

1. **Náboj kal. .223 Remington Target – 300 000 ks**

Kaliber: .223 Remington

Rozmery náboja: v súlade s C.I.P.

Typ strely: HPBT s oloveným jadrom

Hmotnosť strely: 4,47 g (69 gr) ± 0,05 g

Rýchlosť strely V0: min. 890 m/s

Smerodajná odchýlka [σ](https://cs.wikipedia.org/wiki/Sigma): ± 10 m/s

Funkčnosť náboja v rozsahu teplôt: - 30°C až + 40°C

Rozptyl 5 výstrelov: 100% zásahov na 100 m v kruhu s priemerom max. 44 mm (1,5 MOA)

Materiál nábojnice: zliatina CuZn

Materiál plášťa strely: zliatina CuZn

Balistický koeficient strely G1: min. 0,300

Životnosť náboja: min. 5 rokov

1. **Náboj kal. .223 Fragmentačný – 100 000 ks**

Kaliber: .223 Remington

Rozmery náboja: v súlade s C.I.P.

Typ strely: fragmentačná strela so zníženou schopnosťou priestrelu mäkkého cieľa

Hmotnosť strely: 3,3 g až 4,5 g (45 gr až 65 gr) ± 0,10 g

Rýchlosť strely V0: min. 855 m/s

Rýchlosť strely V0: ľahká strela do 3,7 g min. 900 m/s

ťažká strela nad 3,7 g min. 850 m/s

Smerodajná odchýlka [σ](https://cs.wikipedia.org/wiki/Sigma): ± 10 m/s

Funkčnosť náboja v rozsahu teplôt: - 30°C až + 40°C

Rozptyl 5 výstrelov: 100% zásahov na 100 m v kruhu s priemerom max. 58 mm

(2 MOA)

Materiál nábojnice: zliatina CuZn

Materiál plášťa alebo strely: zliatina CuZn

Iné vlastnosti: fragmentačná strela s maximálnou schopnosťou odovzdania energie mäkkému cieľu bez možnosti priestrelu alebo s minimálnou možnosťou priestrelu tak aby sa minimalizovala možnosť zranenia nezúčastnených osôb fragmentom

Balistický koeficient strely G1: min. 0,180

Životnosť náboja: min. 5 rokov

Iné vlastnosti:

fragmentačná strela s maximálnou schopnosťou odovzdania energie mäkkému cieľu bez možnosti priestrelu alebo s minimálnou možnosťou priestrelu tak aby sa minimalizovala možnosť zranenia nezúčastnených osôb fragmentom.

**Značenie a balenie nábojov**

Náboje, musia byť na dne nábojnice označené výrobcom náboja, posledné dvojčíslo roku výroby a kaliber. Razenie na dne nábojnice musí byť zreteľné a ľahko čitateľné.

Skupinové balenie musí byť v hermetickom hliníko-plastovom obale.

Na škatuľke musia byť uvedené minimálne tieto údaje:

* označenie výrobcu,
* označenie náboja; hmotnosť a typ strely,
* počet zabalených kusov,
* rok výroby a číslo série,
* označenie čísla balenia,
* zreteľný nápis „POLÍCIA“,
* a iné údaje vyplývajúce zo zákonov a vyhlášok.

Na všetky druhy balenia (spotrebiteľské aj skupinové balenie) požadujeme použitie 2D kódu (QR kód), ktorý bude obsahovať vyššie uvedené minimálne údaje. Presný obsah 2D kódu upresní verejný obstarávateľ.

**Dokladovanie certifikátmi**

Požadované parametre deklarovať protokolom zo skúšky autorizovanou osobou C.I.P., z ktorého jednoznačne vyplýva splnenie požadovaných parametrov.

**Iné požiadavky**

Náboje, ktorých celkový dodávaný počet je viac ako 10 000 kusov, musia byť výrobné v jednej sérii.

Uchádzač v ponuke, vo vlastnom návrhu plnenia uvedie **obchodnú značku a typ ponúkaného tovaru**, vrátane technického opisu/špecifikácie výrobku.

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.